ЗА ПЕДАГОГИЧЕСКОТО НАСЛЕДСТВО НА ПРОФ. ТАГАМЛИЦКИ

проф. Иван Тонов

tonov@fmi.uni-sofia.bg

(тезиси)

 **Отношението на проф. Тагамлицки към обучението по математика в средното училище в България – наблюдения, констатации, изводи.** Тезата на проф. Тагамлицки, че учениците усвояват най-добре материя, която познават, т.е. най-добре упражнена, е в основата на неговите наблюдения. Оттук той прави заключение за организацията на учебното съдържание и на процесите на преподаване.Това, което казва за образованието звучи напълно актуално и за сегашната действителност.

 **За ролята на дефинициите и понятията в обучението по математика.** Мисълта на проф. Тагамлицки, че понятията влизат в нашите разсъждения чрез своите дефиниции, определя голямото значение, което той отдава на дефинициите, понятията и разсъжденията в обучението по математика.

 **За формулировката на теоремите и изучаване на доказателствата**. Прецизността на въвеждането на новите понятия изисква и прицизна формулировка на теоремите, което от своя страна изисква прецизни предпоставки и още по-прецизни заключения. Доказателството и приложенията на теоремите помагат възприемането на новите знания и осъзнаване на тяхното значение. В процеса на доказателство проф. Тагамлицки акцентира върху логическите връзки между аскиоми, дефиниции, понятия, разсъждения и нови знания.

 **За ролята и мястото на математическите задачи в обучението**. Задачите в обучението в духа на казаното от проф. Тагамлицки са преди всичко упражнения за разбиране и усвояване на определени техники и понятия. Чрез задачите той осъществяваше повсеместен индивидуален контрол с всеки студент, изискаше техниките да бъдат овладени чрез решаване на множество задачи, а даже някои упражнения да се извършат многократно. В идеите на проф. Тагамлицки водеща бе тази, че една успешна лекция по математика трябва да стартира не с формулировка на теорема или въвеждане на ново понятие, а с подходяща задача. По такъв начин той подчертаваше, че една лекция може да бъде успешна само ако предизвика интерес в слушателите, или както той казваше „да ги учуди“.

 **Системата на оценяване**. Както е известно, проф. Тагамлицки имаше свой начин на провеждане на изпити със студентите – изпит на дъска, където студентите демонстрираха умения да генерират текст, да правят доказателства, да прилагат изучените теореми. Освен това студентите трябваше да решат няколко стандартни задачи и чрез обсъждането на тяхните решения проф. Тагамлицки продължаваше индивидуалния контакт с тях. Понякога на тези изпити проф. Тагамлицки изискваше от някои студенти да решават истински задачи по математика, а не само стандартни упражнения.